এশিয়া কাপে দলে জায়গা পাননি, ক্ষোভে নেতৃত্ব ছাড়লেন শ্রেয়স!

ওয়েব ডেস্ক : এশিয়া কাপে (Asia Cup) দলে জায়গা পাননি শ্রেয়স আইয়ার (Shreyas Iyer)। ভালো পারফর্ম করেও দল থেকে বাদ পড়েছেন তিনি। তা নিয়ে ইতিমধ্যে সরব হয়েছেন ক্রিকেট ভক্ত সহ প্রাক্তন ক্রিকেটাররা। তবে এ নিয়ে এখনও মুখ খুলতে দেখা যায়নি শ্রেয়সকে। তার মাঝে দলীপ ট্রফিতে (Duleep Trophy) পশ্চিমাঞ্চলকে নেতৃত্বের প্রস্তাব ফিরিয়ে দিয়েছেন তিনি। ফলে গুঞ্জন শুরু হয়েছে, এশিয়া কাপে দল জায়গা না পাওয়ার কারণেই কি তিনি এই ক্য়াপটেন্সির প্রস্তাব ফিরিয়ে দিয়েছেন?

তবে শেয়সের পর শার্দূল ঠাকুরকে (Shardul Thakur) দলীপ ট্রফিতে পশ্চিমাঞ্চলকে নেতৃত্বের প্রস্তাব দেওয়া হয়েছিল বলে খবর। তিনি হাসিমুখে সেই প্রস্তাব গ্রহণ করেছেন বলে জানা যাচ্ছে। এ নিয়ে নির্বাচকদের একজন বলেছেন, ‘পশ্চিমাঞ্চলের নির্বাচক প্রথমে শ্রেয়স আইয়ারকে (Shreyas Iyer) নেতৃত্বের প্রস্তাব দিয়েছিল। কিন্তু তিনি সেই প্রস্তাব ফিরিয়ে দিয়েছেন। তার পরেই শার্দুলের সঙ্গে কথা বলেন কমিটির চেয়ারম্যান ও মুম্বই ক্রিকেট দলের মুখ্য নির্বাচক সঞ্জয় পাতিল। তাঁকে নেতৃত্বের প্রস্তাব দেওয়া হলে সেটি তিনি গ্রহণ করেন।’ তবে নেতৃত্ব না দিলেও ব্যাটার হিসাবে তাঁকে খেলতে দেখা যাবে শ্রেয়সকে।

আরও খবর : আন্তর্জাতিক ক্রিকেটকে বিদায় জানালেন চেতেশ্বর পূজারা

তবে শ্রেয়সের এমন নেতৃত্বের প্রস্তাব ফিরিয়ে দেওয়া নিয়ে নানান প্রশ্ন উঠতে শুরু করেছে। বিশেষজ্ঞরা মনে করছেন, হয়তো এশিয়া কাপে দলে ডাক পাবেন বলে আশা করেছিলেন শ্রেয়স। কিন্তু দলে জায়গা না পাওয়ার কারণে তিনি দলীপ ট্রফিতে পশ্চিমাঞ্চলকে নেতৃত্ব দেওয়ার প্রস্তাব ফিরিয়ে দিয়েছেন। জানা যাচ্ছে, এশিয়া কাপে দলে ডাক পাবেন ভেবে প্রস্তুতিও শুরু করে দিয়েছিলেন শ্রেয়স। কিন্তু তা আর হল না।

অন্যদিকে মুম্বইয়ের অধিনায়ক পদ থেকে সম্প্রতি সড়ে দাঁড়িয়েছেন অজিঙ্ক রাহানে (Ajinkya Rahane)। ফলে নেতৃত্বের দৌঁড়ে এগিয়েছিলেন শ্রেয়স আইয়ার, সূর্যকুমার যাদবরা। তবে তারা নেতৃত্ব না গ্রহণ করায় শার্দুলকেই মুম্বইয়ের নেতৃত্বের দায়িত্বে দেখা যেতে পারে।